سفیر صدیقی

سفیر صدیقی بھارت کے اردو زبان کے شاعر ہیں۔ ان کا تعلق شہر سیوان سے ہے۔

 تصانیف 
 کوزۂ فکر، نئی دہلی، عرشیہ پبلیکیشنز (2017ء)
 خوابوں کے مرثیے، نئی دہلی، کریٹیو اسٹار پبلیکیشنز، (2021ء)

نمونۂ کلام
ڈھلی جو شام تو سب اپنے اپنے گھر کو چلے

سو ہم بھی موت کا دروازہ کھٹکھٹانے لگے

آج کی رات بہت کام ہے آنکھوں کو مری

آج کچھ ٹوٹے ہوئے خوابوں کا اجلاس ہے یار

موت نے موت کو بقا بخشی

زندگی زندگی پہ مر آئی

میں بے خیالی میں دوڑا تھا عشق کی جانب

سو راستے میں کہیں گر پڑا ہے میرا وجود

 ناقدین کی آراء 
پروفیسر خالد جاوید: سفیر صدیقی کی شاعری پڑھ کے جس حیران انگیز مسرت سے دوچار ہوا ہوں، وہ میرا جذباتی ردِّ عمل نہیں ہے۔ میں نے یہ شدت سے محسوس کیا ہے کہ سفیر صدیقی کی غزل میں جو تازگی اور توانائی ہے اور فکر کی بالیدگی سطح ہے، وہ ان کے ہم عصر شعرا میں خال خال ہی نظر آتی ہے۔ ایسا نہیں ہے کہ سفیر صدیقی کی غزل میں روایت شکنی یا کسی قسم کی لسانی توڑ پھوڑ کی گئی ہے۔ سفیر غزل کی باوقار روایت کی پاسداری کرتے ہیں۔ ان کے ہاں موت، خودکشی، خواب اور سفر بار بار شعری تجربے کے قالب میں ڈھل کر سامنے آتے ہیں۔ سفیر کے شعر کہنے کے انداز میں اس قدر فنی پختگی ہے کہ جس کی کتنی بھی تعریف کی جائے، کم ہے۔ وہ معاملے کو تھوڑا کم کر کے بیان کرتے ہیں جس سے شعر کی تاثیر میں اضافہ ہو جاتا ہے۔ یوں دیکھیں تو وہ الفاظ کے ذریعے سے کم کہنا چاہتے ہیں بلکہ دکھانا زیادہ چاہتے ہیں۔

 حوالہ جات